Úradný vestník L 301 , 04/11/1988 S. 0008 - 0009

Fínske špeciálne vydanie: Kapitola 2 Zväzok 6 S. 0240

Švédske špeciálne vydanie: Kapitola 2 Zväzok 6 S. 0240



Nariadenie Komisie (EHS) č. 3417/88 z 31. októbra 1988 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 1858/88 [2], a najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia o zatrieďovaní tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo čiastočne založená alebo do nej dopĺňa ďalšie triedenie a ktorá je stanovená osobitnými ustanoveniami spoločenstva s cieľom uplatňovania colných alebo iných opatrení týkajúcich sa obchodu s tovarom; keďže podľa uvedených všeobecných pravidiel musí byť tovar opísaný v stĺpci 1 tabuľky v prílohe k tomuto nariadeniu zatriedený na základe odôvodnení v stĺpci 3 pod príslušné číselné znaky KN uvedené v stĺpci 2; keďže opatrenia stanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe je teraz zatriedený v rámci kombinovanej nomenklatúry pod príslušným číselným znakom KN uvedenom v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. októbra 1988 Za Komisiu Cockfield podpredseda [1] Ú. v. ES L 256, 7.9.1987, s. 1. [2] Ú. v. ES L 166, 1.7.1988, s. 10. -------------------------------------------------- PRÍLOHA Opis tovaru | Zatriedenie do číselných znakov KN | Odôvodnenie | (1) | (2) | (3) | 1.Elektromechanické zariadenie na spracovanie potravín, s celkovou hmotnosťou 9 kg, výkonom 1 kW a vybavené nádobou s obsahom 3,5 l | 84388099 | Zatriedenie je určené ustanoveniami všeobecného pravidla 1 a zneniami číselných znakov KN 8438 a 84388099. Z dôvodu výkonu a obsahu sa nejedná o zariadenie bežne používané v domácnosti a nie je v súlade so znením číselného znaku KN 8509. | 2.Elektronický systém pre tlač z digitálnych dát | 84729090 | Zatriedenie je určené ustanoveniami všeobecného pravidla 1 a zneniami číselných znakov KN 8472 a 84729090. Laserový lúč selektívne uvoľňuje vopred nabitý elektricky citlivý povrch v súlade s požadovaným obrazom. Záporne nabité častice suchej tlačiarenskej farby sa potom nanesú na fotoreceptor, kde priľnú na kladne nabitú plochu a vytvoria požadovaný obraz. Tento obraz sa potom prenesie na kladne nabitý hárok papiera a následne sa fixuje teplom. Položka 9009 sa nepoužije, pretože tlač sa tvorí priamo z digitálnych dát a nie z pôvodného dokumentu. | --------------------------------------------------